ועדת הכספים, כנסת 25, פרוטוקול מספר 156, 2023-06-05 00:00

משה גפני: אני מתכבד לפתוח את ישיבת ועדת הכספים

משה גפני:  אנחנו מתחילים בבחינת היערכות הממשלה למתן פיצוי בעקבות מבצע "מגן וחץ"

משה גפני:  חלק מהחברים ביקשו ממני לקיים את הדיון הזה

משה גפני:  היינו צריכים לקיים אותו כבר קודם, אבל לצערי הרב הוא נדחה בגלל סיבות לא משמחות

משה גפני:  אנחנו לא רוצים שזה ייסחב כפי שהיה במבצעים קודמים שעד שקיבלו פיצוי היו בעיות

משה גפני:  אנחנו רוצים להיערך לעניין הזה מהר יחד עם הממשלה, יחד עם רשות המסים

משה גפני:  אמיר דהן, בקשה

מירב כהן: במהלך המבצע טיפלנו ועדיין ממשיכים לטפל ולשלם בכל מה שקשור לנזקים הישירים, כולל כל האזורים - -     

משה גפני: דיבר איתי השר כשהיה המבצע וכשהיה התקציב

משה גפני:  מדברים על טווח של 40 קילומטר, מדברים על מציאות כזאת שזה לא ייקח זמן, שזה יהיה מהר

משה גפני:  המציאות היא כזאת?     

מירב כהן: לגבי הנזק הישיר, כמו שאמרתי, הכל מטופל, כולל הבניין ברחובות שנפגע פגיעה יותר חמורה

מירב כהן:  לגבי הנזק העקיף, פרסמנו טיוטת תקנות לציבור לפני שבוע וחצי

מירב כהן:  האירוע הזה הוא אירוע יחסית קצר לעומת מבצעים קודמים שהיו

מירב כהן:  במבצעים קודמים שהיו מעל שמונה ימים נתנו במרחק של אפס עד 40 קילומטר את כל המסלולים והזכאות המלאה

מירב כהן:  באירוע הזה יש קצת שינוי

מירב כהן:  למרות שמדובר פה באירוע קצר של חמישה ימים, עסקים בישובי ספר במרחק של אפס עד שבעה קילומטר מרצועת עזה זכאים להגיש את כל המסלולים

מירב כהן:  מכיוון שאנחנו מבינים את הבעיות של עסקים עם דו חודשי, אנחנו נותנים להם להגיש מקדמה

מירב כהן:  לעסקים בטווח של שבעה עד 40 קילומטרים מרצועת עזה אנחנו לא משנים את תנאי הפסקת הפעילות שקיימים בחקיקה, מה שאומר שזכאים למסלול שכר ולמסלול מחזורים כלל הענפים, למעט ענף מסחר ושירותים שמתוכו הוצאנו בשנת 2019 בוועדה הזאת את המסעדות ואת אולמות האירועים

דבורה ביטון: בדקתם אפשרויות של לפרוס, של לחלק, של לדחות במקרים בהם אנשים לא מסוגלים לעמוד בהתחייבויות של תשלום מע"מ? בין הבעיות הכי בולטות בעסקים זה קושי כלכלי

דבורה ביטון:  צריך לחשוב איך אפשר להקל

דבורה ביטון:  גם אם זה חמישה ימים, אל תתייחסו לזה כאל חמישה ימים

משה גפני: קחו בחשבון שממבצע למבצע האנשים נפגעים כלכלית

משה גפני:  אם בית העסק שלהם היה סגור בעבר ועזרתם להם במה שעזרתם, היום המציאות היא - -       

מיכל שיר סגמן: דיברנו בדיונים קודמים גם על מה אזעקות שווא עושות לעסק

משה גפני: פרק הזמן הזה גורם לכך שאנשים יפלו ויתמוטטו כלכלית

מירב כהן: זה בדיוק מה שגרם לנו, לפחות ב-10 או 15 השנים שאני מטפל בקרן הפיצויים, להכניס בטווח של השבעה עד 40 קילומטרים ענפים נוספים לנוסחת המחזורים שמפצה אותם על כל הנזק שלהם

משה גפני: אפילו שזה חמישה ימים

ינון אזולאי: איזה ענפים?     

מירב כהן: אולמות אירועים, מסעדות

ינון אזולאי: בדקת באיזה תאריכים הכנסת את אולמות האירועים? אתה יודע שבאשדוד היו כאלה שביטלו את האירועים שלהם באותו יום?      

מירב כהן: הכנסנו אולמות אירועים

ינון אזולאי: מתי הכנסת אותם? ממתי הם יכולים לדרוש את זה?    

מירב כהן: כל מי שהוא דו חודשי

מירב כהן:  זה מאי-יוני 2023 אל מול מאי-יוני 2022

ינון אזולאי: בדקת את התאריך של מאי-יוני 2022?     

משה גפני: איזה תאריך זה היה?     

ינון אזולאי: זה היה ח' אייר עד י"ג אייר, זמן שעדיין אי אפשר להתחתן והאולמות סגורים

מירב כהן: מצד שני, ב-2023 גם היו יומיים שאי אפשר היה להתחתן כי זה היה ערב שבועות

ינון אזולאי: אתה צודק לגבי יום חמישי, אבל פה אתה לוקח את כל החמישה ימים שלא יכלו

ינון אזולאי:  אם אתה מסתכל על ימים, בפעם שעברה זה התחיל בראשון בלילה והתקדם עד לסוף שבוע

ינון אזולאי:  הפגיעה הפעם הייתה פגיעה שצריך להתייחס אליה

ינון אזולאי:  אם אתה נותן לי רק תאריך לועזי, הווה אומר שאתה לא מתייחס לזה

ינון אזולאי:  אם אתה לא מתייחס לזה, עוד פעם מי שנפגע הם האולמות

ינון אזולאי:  אני לא אחזור איתך לסיפור של הקורונה שאמרו שיפצו ועד היום מחפשים ללקק את הפצעים של זה

מירב כהן: אנחנו מודעים לבעיה הזאת

ינון אזולאי: מה זה "מודעים"? יש לך היום פתרון?     

מירב כהן: היום אין לנו פתרון

ינון אזולאי: למה לא?     

מירב כהן: כי התקנות האלו פורסמו לציבור עוד לפני שקיבלנו - -     

ינון אזולאי: אתה יכול להתחייב כבר היום על פתרון?      

מירב כהן: אני לא יכול להתחייב

מירב כהן:  אנחנו נשב איתם

ינון אזולאי: לא ידעת את זה?     

מירב כהן: ידענו

ינון אזולאי: אז למה לא באת עם תשובה? מה, אתה מחכה להכניס לנו עז שנוציא אותה? היית צריך לבוא עכשיו ולהגיד "כן, זה יורד מהפרק, אנחנו מסדרים את זה"

נירה שפק: אחד הדברים, ודיברתי על זה תוך כדי המבצע גם עם רשות המסים, זה שחייבים לסכם נוהל שמתחילים לטפל בזה ממש במקביל

נירה שפק:  למה? כי ב-1 לחודש כבר שולמו משכורות, כבר שיקים הופקדו בידי ספקים

נירה שפק:  במבצע הקודם אנשים שלא היה להם כסף לשלם אמרו לעובדים שלהם: "קחו יום חופש וכשיהיה פיצוי נהפוך את זה מיום חופשה ליום עבודה"

נירה שפק:  רשות המסים לא הסכימה לזה, אבל באופן חריג היא אמרה שהיא תיתן את זה רק על מבצע "עלות השחר"

נירה שפק:  במבצע הזה אנשים שילמו משכורות והם מלאים בהוצאות

נירה שפק:       יש כמה מוזיאונים בעוטף, כמו מוזיאון יד מרדכי ואחרים, שהיו ביטולים

משה גפני: זה נכנס גם בפעם הקודמת

נירה שפק: נכון, אבל היה תהליך מאוד מורכב בתשלום

נירה שפק:  אני שמחה מאוד שבשיחה עם אמיר נאמר שגם מוזיאונים וגם תיירות ייכנסו לבפנים

נירה שפק:  איפה הבעיה? יש בעיה אחת בחישוב הימים

נירה שפק:  חישוב הימים לאפס עד שבע זה שישה ימים, זה שלישי עד ראשון כולל, ולשבע עד 40 זה פחות יום אחד

נירה שפק:  הבקשה שהעליתי היא להוסיף יום, והסיבה היא שבסוף כולנו יודעים מה קורה בעוטף, כולנו יודעים שמרגע הפסקת האש כולם מחכים

נירה שפק:  גם משרד הביטחון נתן עוד יומיים, הוא הורה עד יום שלישי להישאר במרכזי הפינוי

נירה שפק:  מכיוון שזה לא חושב, צריך להוסיף לפחות עוד יום אחד

נירה שפק:  אני דורשת יומיים, אבל יום אחד זה ברור ומובן מאליו

נירה שפק:  גם עסקים קטנים צריכים להתארגן, לא כולם הם מפעל שישר נכנס לעניין

נירה שפק:       יש אנשים שלמרות שהם במסלול דו חודשי צריך לאפשר להם לדרוש אם הם רואים שיש להם פערים במחזורי, זה יפתור בעיה שהייתה פעם קודמת

מיכל שיר סגמן: אני שוב רוצה לפרגן לחברת הכנסת לשעבר נירה שפק

מיכל שיר סגמן:  כל התקנות שנכנסו די מהר ב"עלות השחר" ויצאו לפועל בצורה מסודרת מהתחלה עד הסוף, כולל החזרה לשגרה, זה באמת בזכותך, לכן אני באמת מודה לך מאוד

מיכל שיר סגמן:  אדוני היושב-ראש, דיברנו כאן לא פעם ולא פעמיים על מה שנקרא "נוהל לחיצת כפתור", ויש לי הצעת חוק שמתגלגלת פה כבר כמה שנים

מיכל שיר סגמן:  צריך לייצר את הנוהל הזה לאו דווקא לתושבי הדרום, כי אנחנו יודעים שגם מצפון יכולה להיפתח הרעה

מיכל שיר סגמן:  בתי ספר שנסגרים זה כלל אצבע לכך שהכל מושבת

משה גפני: מה יש בחוק שלך?          

מיכל שיר סגמן: משרד האוצר כבר חשב על זה כשכחלון היה שר האוצר

מיכל שיר סגמן:  כלל האצבע שחשבנו עליו זה הפסקת הלימודים, כי ברור שכשהלימודים מפסיקים בגלל מצב ביטחוני גם המשק נפגע וגם ועסקים נפגעים

ינון אזולאי: על פי מה קבעתם הפעם דווקא 470?     

מירב כהן: בפעם הקודמת זה היה 460

מירב כהן:  אחרי שהצמדנו את זה למדד מאוגוסט 2022 זה הגיע ל-470

ינון אזולאי: אולי לעלות ל-500?     

מירב כהן: יש לנו פניות מהמגזר העסקי שאנחנו בוחנים

מירב כהן:  אנחנו לא מחפשים לחסוך

ינון אזולאי: אבל אתה גם לא מחפש לתת בונוס

מירב כהן: לתת את מה שמגיע

ינון אזולאי: האם זה מכסה להם את העלויות?     

מירב כהן: הציגו לנו נתונים שאנחנו בוחנים

ינון אזולאי: הם טוענים שזה אפילו לא מכסה את העלויות

ינון אזולאי:  צריך לראות שלפחות הם לא יינזקו מהעניין

מירב כהן: לפני חצי שנה היינו כאן ונסגר בוועדה 460

מירב כהן:  לפני זה היה 430

מירב כהן:  הציגו לנו מסמכים אחרים מאז ההגדלה ל-470

אלון שוסטר: במרץ השנה, כשכבר התאבלנו על לכתה של נירה, הוועדה קיבלה החלטה טובה בנושא הארכת התקנות של העדפת תוצרת הארץ לעוטף עזה ולשדרות, רק לא קורה עם זה שום דבר

אלון שוסטר:  אני דורש לתבוע את עלבונה של הוועדה

משה גפני: אני אבקש לבדוק את זה

אלון שוסטר: כולאים את העסקים הקטנים במלכודת של "או שתקבלו את מה שאנחנו נותנים בתוספת איזה מדד או שום דבר"

אלון שוסטר:  לא הגיוני שמתגמלים את העסקים במסלול ירוק מתחת למה שהם מוציאים, יש פה חוסר הוגנות

אלון שוסטר:  נא לבדוק יחד עם החברים הרלוונטיים מה העלות הממוצעת ולתת את מה שצריך

אלון שוסטר:  בעוטף יש איזו פרוצדורה כזאת שצריך כל פעם לאשר את הייחודיות

אלון שוסטר:  ההחרגה של ימי הלחימה צריכה להיות מהיום הראשון

אלון שוסטר:  נירה דיברה על יום אחד, אבל בשער הנגב מדובר על שלושה ימים

אלון שוסטר:  חבר'ה, יש פה מעמסה מצטברת

אלון שוסטר:  לא סתם לוקח זמן למשפחות לחזור

אלון שוסטר:  יש סריה שלמה של נושאים שצריך לקדם, כמו אוטומציה ללא טפסים וללא צורך באנשי מקצוע יותר מידי

אלון שוסטר:  מדברים איתי על כך שלפעמים צריך להגיע לאשקלון כדי לקבל את קוד הכניסה

אלון שוסטר:  מבקשים שבמסלול אדום תהיה אופציה להשוות לרבעון האחרון או לשנה קודמת

אלון שוסטר:  צריך להכניס בפנים תיירנים, מעבירי סדנאות, תעשיינים וגם את העלויות הגבוהות של מהנדסים והנדסיים

אלון שוסטר:  צריך לקבוע לחקלאים איזה שהוא גג, כי יש פה מצב שמאז הסבב הקודם הם לא קיבלו עדיין פיצוי

דבורה ביטון: אדוני, מאוד חשוב מה שנאמר כאן, השאלה מתי הם רואים את הכסף

דבורה ביטון:  הכסף צריך להיות בבנק

דבורה ביטון:  את מנהל הבנק לא מעניין מה אנחנו אומרים בוועדות

משה גפני: זה יגיע הפעם יותר מהר מבעבר

דבורה ביטון: כתושבת שדרות אני רוצה להסב את תשומת ליבה של הוועדה גם למשפחות, לא רק לעסקים

דבורה ביטון:   למשפחות מתחילות להיות הוצאות

דבורה ביטון:  היועץ שלי, שלא היה זכאי למלון, היה צריך לשלם 6,000 שקל למלון רק עם ארוחת בוקר באילת כי הוא לא יכול היה להישאר עם הילדים בשדרות

דבורה ביטון:  מה קורה עם המשפחות האלו שיוצאות ובסוף צריכות להוציא כסף? בשגרה הילדים היו הולכים לבית ספר, ההורים היו הולכים לעבוד ובבית היו את הקניות

דבורה ביטון:  אני מקבלת מאות פניות ממשפחות שאומרות שלא ייתכן שיש להן הוצאות של 2,000 או 3,000 שקל על שלושה או חמישה ימים

דבורה ביטון:  גם אלה שיצאו באופן יזום צריכים לשלם על הארוחות, צריכים למצוא אטרקציות ולהעסיק את הילדים

דבורה ביטון:  זה משהו, אדוני, שיש לתת עליו את הדעת, כי בסוף האוכלוסייה הזאת לא אשמה, היא שם

ינון אזולאי: 4,000 איש משדרות קיבלו יציאה יזומה

ינון אזולאי:  איך אתה בוחר אותם מתוך 30,000 תושבים? כל הילדים צריכים לצאת ביציאות יזומות, גם בקיבוצים, גם בעוטף

ינון אזולאי:  צריך לעשות על זה דיון נפרד

ינון אזולאי:  המסלול שיש אומר: x משפחות יוצאות ו-y משפחות נשארות

דבורה ביטון: פניתי לשר הביטחון ולשר האוצר במכתב

משה גפני: ומה התשובה?     

דבורה ביטון: מיכל אמרה שעובדים, אבל מסתבר שעובדים על המסלולים

דבורה ביטון:  צריך לתת את הדעת על משהו שהוא מעבר

דבורה ביטון:  אם מתוך 30,000 יש רק 4,000, מה קורה עם המשפחות האחרות שצריכות להוציא מכיסן הפרטי? צריך לחשוב איך לתגמל

משה גפני: יש בעיה אם נכין הצעת חוק שבשעה שיש מבצע מהסוג הזה - -?     

מיכל שיר סגמן: יש לי את הטיוטה שעבדנו איתה מול העצמאים

משה גפני: חברת הכנסת דבי ביטון מדברת על משהו אחר, היא מדברת על המשפחות

מירב כהן: זה לא בתחום אחריותנו

מירב כהן:  מי שטיפל בזה זו תכנית "משב רוח", רח"ל ומשרד הביטחון

מירב כהן:  הם החליטו על כמות של 4,600 מתוך 30,000 בשדרות

מירב כהן:  האחריות אצלם, לכן צריך לבדוק איתם

דבורה ביטון: צריך למצוא מסלול שבאמת מסייעים

נירה שפק: דיברתי עם ראש רח"ל על זה

נירה שפק:  בסוף סיכמו על 4,500 מקומות וקבעו קריטריונים

נירה שפק:  צודקת דבי וצודק אמיר שצריך להגיד איזה שכונות בתוך שדרות הם באפס עד שבע

דבורה ביטון: זה לא שכונות, זה כל שדרות

דבורה ביטון:  אנחנו צריכים לשבת על זה, כי יש לי המון פניות ממשפחות

משה גפני: צריך לעשות עבודה

משה גפני:  צריך לפנות לראש רח"ל

משה גפני:  אם את רוצה נפנה ביחד

דבורה ביטון: 	אני מאוד רוצה לקדם את זה, זה משהו שהתחייבתי שאני אעשה

משה גפני: אם יש בעיה שצריך לעשות חקיקה, נצטרך להניח הצעת חוק בעניין הזה

משה גפני:  צביקה כהן, משרד החקלאות, בקשה

משה גפני:  מה מצבנו בחקלאות?     

אלון שוסטר: קודם תגיד שאין הסכם, שהאוצר לא מאשר את הסיכומים לפני שנה, נכון?     

צביקה כהן: 	אנחנו די סגורים עם רשות המסים

צביקה כהן:  אנחנו סגורים על שני מסלולים, אפס עד שבע ושבע עד 20

צביקה כהן:  באפס עד שבע יש לנו ויכוח קטן, אני מאמין שנסגור אותו

צביקה כהן:  גובה המקדם ייסגר בינינו לקראת ההגעה הסופית לתקנות

צביקה כהן:  אנחנו מנסים יחד עם רשות המסים, כמו שעשינו ב"שומר חומות", כמו שעשינו ב"עלות השחר", לייצר מסלולים ירקרקים ואפס עד 7 אדום לחקלאים, כלומר לקבל פיצויים נורמטיביים לגידולים ספציפיים שנפגעו בעוטף, בעיקר תפוח אדמה שזו הפגיעה הכי גדולה

צביקה כהן:  אנחנו יושבים עם רשות המסים, עם החקלאים

צביקה כהן:  אני מקווה שגם את זה נסגור, זו תהיה סגירה פנימית שלנו

צביקה כהן:  מבחינתנו, חוץ מהוויכוח על המקדם שנסגור, כבוד היושב ראש - -     

משה גפני: תמיד היו בעיות עם הנושא הזה של החקלאות

משה גפני:  אתה אומר שהיום אין?     

צביקה כהן: גם ב"עלות השחר" וגם ב"שומר חומות" הצלחנו להגיע לפתרונות טובים יחסית

צביקה כהן:  אנחנו סגורים באפס עד שבע על חמישה ימי עבודה, כי בשבת לא עובדים החקלאים ב-100%

צביקה כהן:  אם תהיה תוספת של יום התרעננות כמו שנירה מבקשת, מבחינתנו החמש יהפוך לשש

יונתן מישרקי: רק תיגע במסלולים, באיזה סוגים של מסלולים

צביקה כהן: החקלאים יכולים לגשת לכל המסלולים שהם רוצים

מירב כהן: באדום

צביקה כהן: אנחנו באפס עד שבע עשינו מסלול תפוקות מיוחד לחקלאים

צביקה כהן:  באפס עד שבע יהיה גם מסלול אדמדם שייתן אפשרות לתביעה נורמטיבית במספר גידולים שנסגור עם מס רכוש

צביקה כהן:  בשבע עד 20 יש מסלול ירוק לחקלאות, זה מסלול שנותן תפוקות שכר לכל החקלאים

צביקה כהן:  ב-20 עד 40 אין מסלול מיוחד לחקלאות

נירה שפק: 	מה שעלה בפעם הקודמת בנוגע לחקלאות היה הנושא של הזרעים שלא מקבל מענה בפיצויים

נירה שפק:  אני מבקשת לקיים, צביקה ואמיר, דיון נפרד

נירה שפק:  אני מבקשת שלנתיב העשרה, שזה בדיוק הישובים שעל הקצה של הקצה מבין כל סמוכי הגדר, לתת, כי הם נפגעו בצורה גורפת

מירב כהן: החקלאים בנתיב העשרה זכאים

מירב כהן:  כל החקלאים באפס עד שבע זכאים למסלול אדום

מירב כהן:  מסלול אדום זה מסלול שאומר שאתה יכול לכסות את כל הנזק שנגרם לך, כאשר גם זרעים נכנסים בתוך הדבר הזה

מירב כהן:  בתיאום ציפיות שעשינו עם משרד החקלאות ב"שומר חומות" וב"עלות השחר" יצרנו למסלולים האדומים - -      

משה גפני: נירה, זה בסדר?     

נירה שפק: 	אני אשב עם אמיר ועם צביקה בנפרד כדי לבחון את הנושא

משה גפני: האם העיקרון הזה מקובל?     

נירה שפק: 	המגדלים של הזרעים נפגעו גם ברמה הבינלאומית, כי מדובר בחוזים מול מפעלים

נירה שפק:  המענה לא ניתן

משה גפני: הוא אומר שזה נמצא - -?     

נירה שפק: 	יש פער, ולא ניתן מענה שלם

צביקה כהן: אין ספק שהסיפור של הזרעים הוא סיפור יותר מורכב

צביקה כהן:  אמיר אמר תיאום ציפיות

צביקה כהן:  לא היה פשוט ב"שומר חומות"

צביקה כהן:  נתיב העשרה מגדלים בעיקר זרעים לייצוא

משה גפני: 	האם אפשר להגיד לי לאחר הישיבה הזאת האם הבעיה נפתרה? אם היא לא נפתרה, אנחנו לא נזניח את החקלאים שנמצאים בנתיב העשרה

צביקה כהן: אין בעיה

משה גפני: חבר הכנסת קרויזר, בקשה

יצחק קרויזר: אדוני היושב ראש, תודה רבה על הדיון, באמת דיון חשוב

יצחק קרויזר:  רציתי לדבר על האירועים שהיו בפסח, על הירי לכיוון הצפון

יצחק קרויזר:  האם היה איזה שהוא דיון על פיצוי לאותם עסקים, בעיקר לעסקים של תיירות, עסקים קטנים, צימרים, כל בתי הארחה? צריך להבין שמדובר על עסקים קטנים שלא יודעים לשווק את עצמם אל מול העסקים הגדולים, אל מול אלה שמקבלים את הפיצוי

יצחק קרויזר:  אנחנו נמצאים בלופ של אירועים ביטחוניים בצפון, ויש לצערי איזו שהיא הרגשה בציבור שאנשים רק בגלל החשש יצאו החוצה, יצאו לחו"ל

יצחק קרויזר:  הצפון שסופג כאלה מטחים גורם לאותה אוכלוסייה לנטוש ברגע שיש אזעקות את אותם בעלי עסקים, את אותם בעלי צימרים, פשוט לברוח חזרה לבתים שלהם, מה שגורם לאותם בעלי עסקים לעמוד מול שוקת שבורה של לקוחות שמפחדים להגיע לצפון

יצחק קרויזר:  אני חושב שהמשימה שלנו בוועדה הזאת היא לא רק לראות את הפיצוי הזה, אלא גם לראות איך לעזור להם להשתקם, לשקם את עצמם ולאלץ, אולי דרך הוועדה, את מוסדות המדינה להשקיע יותר באזור של הצפון, בתיירות של הצפון, בשיווק שלהם

משה גפני: מישהו יודע להגיד על הצפון?     

מירב כהן: 	רשות המסים יצאה בהודעה לעיתונות כבר באותו יום שזה קרה

מירב כהן:  מדובר ביישובי ספר שזכאים דרך קבע לקבל פיצוי בתיירות

מירב כהן:  יצאו קווי הנחיה איך להגיש את התביעות, ואכן הוגשו לנו תביעות שאנחנו מטפלים בהן

מירב כהן:  פרסמנו את זה באותו יום שזה קרה

מירב כהן:  יש טיפול בכל הצימרים, בבתי הארחה, בבתי המלון ובכל האזורים בצפון שנפגעו והיה ירי אליהם

מירב כהן:   כולם הם יישובי ספר וזכאים דרך קבע

משה גפני: זה כמו אפס עד שבע?      

מירב כהן: 	כן, זה אפס עד תשע בצפון

מירב כהן:  הם זכאים

מירב כהן:  ישר יצאנו בהודעה לעיתונות

מירב כהן:  שלושה ימים אחרי זה הוצאנו להם קווי הנחייה, פתחנו להם את האתר להגיש את התביעות, ומוגשות לנו תביעות

מירב כהן:  מטפלים בזה

נעים: 	אני מנכ"ל של ארז מוצרים תרמופלסטיים, מפעל בעוטף

נעים:  המרחק של המפעל הוא 700 מטר - -     

משה גפני: אתה מייצג את התאחדות התעשיינים?     

נעים: אני מייצג את התאחדות התעשיינים, אני חבר בהתאחדות התעשיינים

נעים:  אנחנו יושבים 700 מטר מהגדר

נעים:  בארבעת המבצעים האחרונים לא יכולנו לפתוח כיוון שמאז המקרה של "גן סגור" במאי 2019 כשנהרג העובד שלנו הצבא סגר את כל דרכי הגישה

נעים:  לוקח לעובדים להגיע למפעל בסבבים כאלה כשעה וחצי משדרות והרבה יותר מאשקלון

נעים:  המשמעות של זה היא שאנחנו לא יכולים לתפקד

נעים:  בסבב האחרון קיבלנו ב-02:15 בלילה הוראה מפיקוד העורף להיכנס לממ"דים

נעים:  אני כמנכ"ל הייתי צריך לקבל החלטה מיידית, הייתי צריך לשלוח אס אם אסים לכולם לא להגיע, הייתי צריך לשלוח את כל מי שנמצא הביתה

משה גפני: 	הדיון הוא על הפיצוי, לא על מה שאתה עושה בשעת לילה

משה גפני:  אני מרגיש פה אווירה שקטה כאילו כולם מרוצים ואני לא אוהב את זה

משה גפני:  מה לגבי הפיצויים? האם יש עם זה בעיה?     

נעים: 	כל העובדים שלי, מהראשון עד האחרון, לא משנה מה תהיה ההחלטה שלכם, קיבלו את המשכורת שלהם באופן מלא לבנק על חודש מאי, כולל ימים שלא מוכרים פה

נעים:  מה לעשות שמשפחה עם ילדים שיצאה משדרות או מאשקלון לקח לה בין יום ליומיים לחזור

נעים:  ביום שני, יומיים אחרי שנגמר האירוע, עוד חלק מהעובדים לא חזרו

נעים:  אנחנו לא מתעסקים עם זה, אנחנו נותנים את הכסף ואחר כך מתווכחים עם הקרן, עם אמיר

משה גפני: יש לכם ויכוח עם אמיר?     

נעים: לא ויכוח

נעים:  בשני הסבבים האחרונים הכסף הגיע אלינו בין שנה לשנה וחצי אחרי האירוע

נעים:  זה הולך ומשתפר

נעים:  אני חייב להגיד שאמיר והחבר'ה שלו מאוד משתדלים - עדיין זה לא מספיק

נעים:  אנחנו מגישים במסלול האדום

נעים:  בפועל קיבלנו 40% ממה שהגשנו

נעים:  אחרי שנה וחצי אתה לא הולך לערעורים כי אתה חייב את הכסף, מה שנותנים לך אתה לוקח

נעים:  כמות החומר שאתה צריך להגיש היא כמעט בלתי אפשרית

משה גפני: 	כמה עובדים יש לכם?     

נעים: כ-70 עובדים

משה גפני: 	שילמתם משכורת בזמן?     

נעים: אנחנו משלמים תמיד

משה גפני: 	מתי אתם מקבלים את הכסף מאמיר דהן?     

נעים: בין שנה לשנה וחצי

משה גפני: אני שואל על עכשיו, לא על מה שהיה לפני שנתיים

נעים: את הסבב הקודם קיבלנו לפני חודשיים, 10 חודשים אחרי הסבב

נעים:  את הסבב הקודם קודם קיבלנו אחרי שנה וחצי

משה גפני: אמיר, מתי הם יקבלו הפעם?     

מירב כהן: 	לגבי "שומר חומות", ואמרנו את זה בדיון שהיה כאן לגבי "עלות השחר", היו לנו עיכובים, היו לנו בעיות, כי זה היה אחרי תקופת קורונה קשה שקיבלנו מעל 550,000 תביעות

מירב כהן:  מה לעשות שגם אנחנו לא תמיד מצליחים לעשות את המקסימום

משה גפני: אני שואל על עכשיו

מירב כהן: 	האירוע הזה הוא מסלול אדום

מירב כהן:  במסלול שכר הוא היה מקבל את זה די מהיר, אבל מסלול שכר לא מספיק לו, זה לא מכסה לו את ההפסדים, את אובדן הרווחים

מירב כהן:  לגבי מסלול אדום צריך לראות איך התביעה מוגשת, האם היא מורכבת או לא מורכבת

מירב כהן:  אני לא יכול לתת התחייבות

מירב כהן:  בפעם הקודמת הוצג לנו מקרה של חברה שלקח לה ארבעה וחצי חודשים להגיש תביעה

מירב כהן:  אם לחברה לוקח לנתח תביעה אחת ארבעה וחצי חודשים, קשה לנו לסיים את זה בארבעה וחצי חודשים

משה גפני: הגשתם כבר תביעה?      

נעים: 	על הסבב האחרון עוד לא, עוד לא נפתח

נעים:  זה נכון שאמיר פרסם לפני שבועיים, אבל אנחנו עוד לא יכולים להגיש

אלון שוסטר: אמיר, המסלול של השכר אמור להיות יותר נמוך מהמסלול האדום, נכון?     

מירב כהן: נכון

אלון שוסטר: האם יש אפשרות לשלב בין המסלולים האלה?     

מירב כהן: העסקים באפס עד שבע לא היו צריכים לחכות, ברגע שנגמר המבצע והם ידעו לכמת את הנזק שלהם הם יכלו להגיש תביעה

מירב כהן:  מסלול אדום זו מערכת פתוחה כל השנה, 24/7 לכל עסק שזכאי לפי התקנות העיקריות

מירב כהן:  העסק הזה בקיבוץ ארז היה זכאי להגיש תביעה במסלול אדום

מירב כהן:  שאלו פה מה קורה עם אלה באפס עד שבע שמדווחים למע"מ דו-חודשי והדיווח שלהם יהיה ב-1

מירב כהן: 7

מירב כהן:  כבר בהרצאה שעשינו בשבוע שעבר, בגלל ששמענו את בעלי העסקים, אמרנו שניתן להם אפשרות להגיש מסלול שכר בשלב הראשון כך שהם יקבלו את זה כמקדמה, כאשר אם ב-1

מירב כהן: 7 הם יראו שהמחזור ירד להם ובפיצוי הם זכאים ליותר, הם יוכלו לעשות תביעת המשך למסלול מחזורים וזה ייחשב כמקדמה

מירב כהן:  זאת פעם ראשונה שאנחנו עושים את הדבר הזה, כי אנחנו מבינים את העסקים בדו חודשי

מירב כהן:  חד חודשי יכול לדווח היום ולהגיש את התביעה

ינון אזולאי: זה הדבר שעלה בהערות הציבור?      

מירב כהן: לא, זה משהו לפני הערות הציבור

משה גפני: אשר נעים, אני אבקש שתגיש את התביעה מהר ותעדכן אותנו מתי קיבלת את הכסף

נעים: בהחלט

משה גפני: אנחנו נעקוב אחרי הדבר הזה

משה גפני:  אמיר דהן הוא איש שעושה את עבודתו נאמנה

נעים: אני מסכים איתך במאה אחוז

משה גפני: עקב ריבוי האירועים הוא ואנשיו למדו איך להשתכלל בעניין הזה

משה גפני:  אני מבקש לראות תוך כמה זמן קיבלו כל אותם אלה שנפגעו ונמצאים בעוטף ובאפס עד שבע

משה גפני:  אנחנו צריכים לפקח על עבודת הממשלה

משה גפני:  אני רוצה לדעת מתי מקבלים את הכסף ומקווה שזה יהיה הרבה יותר טוב ממה שהיה בפעמים הקודמות

הגר יהב: חשוב שתבינו שמהרגע שיש מבצע יש את השלב של התקנות בוועדת הכספים

משה גפני: לא, את דילגת

משה גפני:  ברגע שמסתיים מבצע בעוטף עזה מיד צריך להגיש תביעה, לא לחכות לתקנות

הגר יהב: זה בסדר, אבל אני רוצה לתאר לכם את ההליך ואת הצעד המשלים שנשיאות המגזר העסקי עושה בשיתוף עם הסתדרות העובדים

הגר יהב:  אחרי שמשלימים פה את הליך התקנות מגבשים הסכם קיבוצי, כשהמטרה של ההסכם היא לעגן את הנורמה הזאת של תשלום השכר לעובדים

הגר יהב:  אז מגיע השלב שההסכם הזה חוזר לממשלת ישראל, לשר העבודה שצריך לחתום על צו הרחבה

הגר יהב:  המטרה של אותו צו הרחבה זה לוודא שכלל המשק יהיה כפוף לאותו הסכם ולאותן תקנות

הגר יהב:  אני מבקשת לעדכן אתכם שאחרי "עלות השחר" עברו כאן התקנות, גיבשנו הסכם קיבוצי, חתמנו עליו ושר העבודה עדיין לא חתם עליו

הגר יהב:  אם אפשר שוועדת הכספים תפנה לשר העבודה על מנת שיחתום על צו ההרחבה כי עדיין אנשים ממתינים

הגר יהב:  זה בדיוק הצעד המשלים למה שאתם עושים כאן בוועדה

הגר יהב:      נקודה נוספת שאני רוצה להתייחס אליה זה הנושא של השכר

הגר יהב:  אנחנו בשיח עם אמיר לגבי השיעור של עליית השכר, גם שכר המינימום וגם השכר הממוצע במשק

הגר יהב:  אני מעריכה שנוכל להתכנס סביב הסכום של 500 שקלים

משה גפני: 	אמרו לכם משהו אצל השר לגבי הצו?     

הגר יהב: כן, אנחנו נפגשים איתו

הגר יהב:  גם שרת העבודה הקודמת אורנה ברביבאי לא חתמה וזה התגלגל לשר הנוכחי

משה גפני: היום בלילה מסתיים העניין של הערות הציבור ויגיעו לכאן התקנות

משה גפני:  אני מקווה שעד אז הם יחתמו

משה גפני:  במידה ולא, נבקש מהם כאן לחתום על הצו

ינון אזולאי: היום אני אעלה את זה בפני שר העבודה

ינון אזולאי:  אני לוקח על עצמי לטפל בזה

משה גפני: אני רק אומר דד ליין

אלון שוסטר: גדי ירקוני שנבצר ממנו להגיע טוען ש-232 המוכר נסגר בחלקים ושיישובים שפונים מזרחה, כלומר מתרחקים מהגבול, נפגעו

אלון שוסטר:  אני מבקש להחיל את האפשרות לקבל פיצויים גם על הישובים האלה

מירב כהן: 	העסקים האלה הם ביישובי ספר והם זכאים

אלון שוסטר: הם מעבר לשבע, מזרחה ל-232

מירב כהן: במזרחה ל-232 יש עדיין יישובים שהם באפס עד שבע

אלון שוסטר: אני לא מדבר על אלה

מירב כהן: אלה מעבר לאפס עד שבע הם עדיין יישובי ספר לפי התקנות העיקריות, לכן הם עדיין זכאים לאותו דבר כמו אפס עד שבע

הגר יהב: לגבי השכר אנחנו בשיח עם אמיר על הסכומים

הגר יהב:  העברנו לו שני שינויים משמעותיים שמשפיעים על השכר

הגר יהב:  אחד זה עליית השכר הממוצע במשק, השני זה עליית שכר המינימום

ינון אזולאי:  לכמה זה מביא אותנו?     

הגר יהב: לאזור ה-530

משה גפני: לשכת רואי החשבון, בקשה

שבתאי שיכמן: האם למעסיקים שנמצאים באפס עד 40 ולא מקבלים מסחר ושירותים אפשר לתת לעובדים להגיש את תביעות השכר בעצמם? יש מעסיקים שלא רוצים להגיש תביעת שכר כי הם צריכים לשלם יותר

מירב כהן: אנחנו לא יודעים להתעסק עם עובדים, הם לא רשומים אצלנו במערכות

מירב כהן:  אנחנו משלמים לגוף העסקי

שבתאי שיכמן: אם כבר מדובר על עובדים, יש גם עובדים מוגבלים

שבתאי שיכמן:  האם אפשר להכניס עובדים מוגבלים או עובדים מעל גיל מסוים ולא יכולים להגיע לאזור המוגן בבניין משרדים בגלל שהם צריכים לרדת ארבע קומות?     

משה גפני: אני לא יודע לעשות את זה

מירב כהן: המוגבלים נמצאים בתקנות

משה גפני: יש בעיה לגבי אנשים שאומרים שהם רוצים לעבוד במישרין מול הממשלה ולא באמצעות תיווך

משה גפני:   זה דורש שדרוג מערכות של ממש

משה גפני:  איך העובד הזה יעמוד מול רשות המסים?     

שבתאי שיכמן: שיגיש תביעה, כי המעסיק בשבע עד 40 לא רק שלא מרוויח - -     

משה גפני: בקשתך נרשמה

משה גפני:  אני לא יודע איך עושים את זה

מירב כהן: הנושא של אנשים עם מוגבלויות קיים בתקנות, הכנסנו את זה כבר ב"צוק איתן" ב-2014

שבתאי שיכמן: האם גם עצמאים שנמצאים בשבע עד 40 יכולים להגיש?      

מירב כהן: כרגע בחקיקה רשום שמי שיכול להגיש בשבע עד 40 זה רק מי שעובד במוסד חינוך

מירב כהן:  אנחנו בוחנים לתת גם לעצמאי להגיש את תביעת השכר

מירב כהן:  אנחנו שוקלים להחיל את זה על כולם

שבתאי שיכמן: 	יש אנשים שהתביעה שלהם בוועדת ערר מ"צוק איתן" עוד לא הוכרעה

מירב כהן: 	ועדת ערר זה גוף מעין שיפוטי באחריות משרד המשפטים

מירב כהן:  זה כמו בית משפט שלום

מירב כהן:  קיימות מספר ועדות ערר לעניין מס רכוש

מירב כהן:  אכן יש בעיות בהתכנסויות, אבל זה לא קשור כל כך אלינו

מירב כהן:  הוקמה ועדת ערר ייעודית לעניין הקורונה שבאמת עבדה בזמנים מדהימים

מירב כהן:  אנחנו  מנסים דרך מירי ודרך מנכ"ל משרד המשפטים להעביר את הוועדה הזאת לוועדה של הקורונה

משה גפני: מי אחראי על ועדת הערר?     

מירב כהן: מנכ"ל משרד המשפטים

משה גפני: לדיון על התקנות אני רוצה להזמין את ועדת הערר של משרד המשפטים

משה גפני:  אבי בן חמו, בקשה

אבי בן חמו: אני בעל אולם אירועים

אבי בן חמו:  אני הענף היחיד שמתנהל במדינה הזאת, במדינת היהודים, לפי לוח השנה העברי

אבי בן חמו:  אנחנו אף פעם לא מקבלים פיצויים, וגם עכשיו לא נקבל

ינון אזולאי: בקורונה מצאנו לזה פתרון

משה גפני: זה היה בדיונים גם בפעם הקודמת

אבי בן חמו: 	שלושה ימים לא עבדתי, שזה שני אירועים כל יום

אבי בן חמו:  חבר'ה, אתם מדברים על 800,000 שקל מחזור, שזה המון

אבי בן חמו:  אני מבין שהיה מדובר בשלושה ימים של מבצע, אבל זה קורה כל שנה

משה גפני: 	אנחנו דורשים את העניין הזה, זה לא יכול להימשך ככה

משה גפני:  אני מבקש תשובה עד הישיבה הבאה בעניין הזה

משה גפני:  יש אנשים שלא עושים אירועים בימי ספירת העומר

ינון אזולאי: האולמות סגורים

אבי בן חמו: 	אי אפשר לדחות חתונות

אבי בן חמו:  מי שקבע חתונה עושה באותו יום בבית כנסת

משה גפני: רויטל בן ארי, לשכת יועצי המס

רויטל בן ארי: 	כתושבת הדרום בעברי, כבעלת משרדים בדרום, כמעסיקה נשים עם ילדים קטנים בדרום אנחנו חווים את זה שתי וערב

רויטל בן ארי:  כשיצאו התקנות מאוד שמחתי, ראיתי מסלול מחזורים

משה גפני: תרמנו לעניין הזה בזה שלא חיכינו, ואני שמח שזה כבר יוצא לעיון הציבור

רויטל בן ארי: חשבתי שזה מתווה "שומר חומות" שהוסכם ועבדנו עליו כל כך

רויטל בן ארי:  שימו לב לדקויות שאולי לא שמנו לב

רויטל בן ארי:  בקורונה כל הזמן טענו שאי אפשר לעשות פיצוי מגזרי, פיצוי ענפי, ואילו פה אנחנו רואים שיש רשימה סגורה של ארבעה מגזרים וכן אפשר לעשות פיצוי למסלולים

רויטל בן ארי:  פיצוי המחזורים שמדברים עליו זה אך ורק לאותם ארבעת הענפים האלה

רויטל בן ארי:  אם אני קוסמטיקאית באזור הדרום ויש לי עובדת שיש לה ילדים, היא תקבל פיצוי, לא אני

רויטל בן ארי:  לי נעלמו כל הלקוחות ונעלמו כל ההכנסות

רויטל בן ארי:  המחשבה שאני יכולה בשבוע הבא לטפל בלקוחות שלי היא לא נכונה, כי בשבוע הבא הייתי צריכה לטפל בלקוחות אחרים

רויטל בן ארי:  יש פה נזק מטורף

רויטל בן ארי:  אמרת נכון, כבוד היושב ראש, יש שחיקה מטורפת, אנשים בחרדה קיומית

רויטל בן ארי:  הדרום לא עבד מפחד

רויטל בן ארי:  לא סתם קבעו עוד 40

רויטל בן ארי:  אם יש לי אכסניה, צימר, האם אני מוגדרת בתי מלון, שירותים או מסחר? אני לא יודעת איך לפתור את העניין הזה

רויטל בן ארי:  חשוב לתת את הדעת למסלול המחזורים, כי עיוותו לחלוטין את מסלול המחזורים

רויטל בן ארי:  מסלול מחזורים נועד להחזיר רווח לעצמאים

רויטל בן ארי:  המילה "מקדם" לא קיימת נכון

רויטל בן ארי:  מה הם עשו? הם עשו איזה שהוא שבר כזה שיהיה יותר גרוע מהמקדם שהיה, הם עיקרו את כל הפואנטה של הנוסחה מתוכן

רויטל בן ארי:  גם ככה הפיצוי יהיה מאוד מאוד נקודתי, מאוד מאוד קטן

רויטל בן ארי:  גם ככה הדו חודשיים כמעט ולא יקבלו כלום

רויטל בן ארי:  מכיוון שהפיצוי יהיה מאוד מאוד מועט מפאת הימים, תנו לאפס עד 40 את הפיצוי המגיע להם עם הנוסחה הזאת שהצבתם

רויטל בן ארי:        בנושא החקלאים אני ממש לא מסכימה

רויטל בן ארי:  העובדים הזרים מאוד מאוד פוחדים לצאת לשטח הפתוח

רויטל בן ארי:  גם בין 20 ל-40 הם סירבו לצאת לשטח הפתוח

רויטל בן ארי:  נוצר נזק גם לחקלאים

רויטל בן ארי:  ככל שיש התרחקות בשטחים, כך הפיצוי יותר נמוך

רויטל בן ארי:  אתם יודעים שבין 20 ל-40 מעסיקים לא הרבה עובדים, לכן זה מזערי

רויטל בן ארי:        אם אפשר לתת פיצוי לפטורים כחד חודשי ולעמותות כחד חודשי, נהיה מוכנים לשדר חד חודשי גם לדו חודשיים

רויטל בן ארי:  המקדמה נרשמה בתקנות כ-45 ימים

רויטל בן ארי:  המשמעות לדוח חודשי היא שרק בספטמבר הם יקבלו, כמעט חצי שנה לאחר המקדמה

משה גפני: ההסתדרות, בקשה

אביתר חנן: צו ההרחבה הוא לא רק של "עלות השחר"

אביתר חנן:  כל פעם שיש אירוע מבצעי עושים כמה שיותר מהר את צו ההרחבה הזה

אביתר חנן:  כל פעם זה חוזר על עצמו

אביתר חנן:  חשוב להבין שהחוסן של העובדים ושל האזרחים בעוטף עזה הוא תשלום שכר מלא

אביתר חנן:  אנחנו מסכימים עם הסכומים שדיברו עליהם

אביתר חנן:  יש לנו הסכמה עם רשות המסים על השכר המרבי, על החלוקה לפי ימים

משה גפני: עו"ד דבי גילד חיו, בקשה

דבי גילד חיו: 	לגבי תשלום לעובדים לא נראה לנו מופרך לגמרי לחשוב על מנגנון חלופי, גם אם זה מצריך שינוי מערכתי רחב יותר, כמו המנגנון של המוסד לביטוח לאומי שהוא הרבה יותר אוטומטי, נותן יציבות

משה גפני: על איזה מקרה?     

דבי גילד חיו: על איך שמשלמים לעובדים באופן כללי, שהתשלום לא יהיה בדיעבד

דבי גילד חיו:  המעסיק הרי לא מבקש לגבי כל המקרים, לגבי 100% מהמקרים

משה גפני: זה על פי חוק

דבי גילד חיו: יש עובדים שנופלים בין הכיסאות

דבי גילד חיו:  יש עובדי שעה או עובדי קבלן שלא בהכרח אם הם לא הגיעו לעבודה המעסיק מבקש בשבילם שכר

דבי גילד חיו:  לא יהיה מופרך לעשות את זה כמו במקרה של מילואים שהמנגנון של קבלת הכסף הוא יותר אוטומטי וישיר

דבי גילד חיו:         	החוק קובע שדרך המלך לקבלת פיצוי היא בקיזוז ימי חופשה

דבי גילד חיו:  צריך לזכור שלעובדים מוחלשים אין הרבה ימי חופשה

דבי גילד חיו:  הרבה פעמים עובדי שעה ועובדי קבלן לא צוברים ימי חופשה בגלל כל התנאים והאפליות שיש בחקיקה בהקשר הזה, לכן המנגנון הראשי הזה הוא בעייתי בשביל כל העובדים

דבי גילד חיו:  עובדים בשכר שעתי לא מקבלים שכר בהתאם לממוצע שעות שהם עובדים במשך כל השנה, לכן צריך לקחת את זה בחשבון ולמצוא דרך לחשב להם את השכר ככה

דבי גילד חיו:  יש הרבה מאוד אנשים מחוץ לטווח ההכרזה, בעיקר ברשויות שסוגרות בתי ספר, קייטנות, שלא מקבלים שום פיצוי על העבודה שלהם

דבי גילד חיו:  צריך למצוא מנגנון שיכריח את הרשויות האלו לשלם את הפיצוי הזה, שידעו שהן אחראיות אם הן עושות הכרזה

דבי גילד חיו:  מה שבטוח זה שלא יכול להיות שהעובדים האלה יישארו בלי כלום

דבי גילד חיו:  הם צריכים להישאר בבית, לטפל בילדים חמישה ימים ולא מקבלים כלום

דבי גילד חיו:  אפילו בתוך טווח הביטחון - בעיקר בחקלאות - יש אנשים שבפועל נכפה עליהם להמשיך לעבוד בתקופה הזאת

דבי גילד חיו:  אין פיקוח על זה, אין בקרה על זה, אין בדיקה של זה

דבי גילד חיו:  ראינו במהלך כמה מבצעים שאנשים שעבדו בחקלאות נפגעו וגם נהרגו

משה גפני: חכם מאוד מה שאת אומרת

משה גפני:  צריך לטפל בזה

דבי גילד חיו: אולי אדוני יוכל לעשות דיון מיוחד על העובדים האלה, בלי קשר לתקנות שעוברות עוד שבוע

ינון אזולאי: מה לגבי עובדות ועובדי משק בית שבאים פעם או פעמיים בשבוע לנקות את הבית?      

מירב כהן: אם יש להם תיק במס הכנסה הם יכולים להגיש תביעה

ינון אזולאי: יש עד סכום מסוים שהם לא צריכים לפתוח תיק במס הכנסה ומשלמים עליהם רק ביטוח לאומי?     

משה גפני: מה היה בפעם הקודמת? ינון, מה עשינו בפעם הקודמת?     

ינון אזולאי: בפעם הקודמת לא שילמו להם

ינון אזולאי:  הביטוח הלאומי מדווח עליהם, כי המעסיק שלהם משלם להם את הביטוח הלאומי

מירב כהן: אם אין להם תיק במס הכנסה או במע"מ ואין לנו דרך - -     

ינון אזולאי: יש פתרון לבעיה הזאת, וזה המשפחתונים, הרי אין להם תיק במס הכנסה

מירב כהן: חייבו אותם לפתוח בקורונה

ינון אזולאי: גם בקורונה לא חייבו אותם לפתוח

ינון אזולאי:  הבאתם פה פתרון עוקף

ינון אזולאי:  אם כבר מדברים על משפחתונים, תבדוק אם המשפחתונים הפעם מקבלים

ינון אזולאי:  איזה עוד עובדים החרגתם במשק?       

מירב כהן: אין משהו חדש

משה גפני: חיים מור יוסף, התאחדות המלאכה והתעשייה

חיים מור יוסף: 	אני נמצא באזור תעשייה דרומי אשקלון

חיים מור יוסף:  אנחנו עוברים מערכה כלכלית בין המלחמות

חיים מור יוסף:  לא יכול להיות שכל פעם נגיע לפה ונדוש ונדון

חיים מור יוסף:  כשרשות המסים רואה שאנחנו חייבים 10 שקלים או 100 שקלים, היא מיד שולחת 10 מכתבים

חיים מור יוסף:  למה שהכל פה לא יהיה בלחיצת כפתור? גם הארנונה ממשיכה לעבוד רגיל, גם תשלומים אחרים

חיים מור יוסף:  אחרי חמישה ימים אנחנו לא חוזרים לשגרה מיידית

חיים מור יוסף:  עד שלוקח לי לשקם את העסק לוקח זמן ולקוחות בינתיים נוטשים

חיים מור יוסף:  עובדת נטשה אותי ביום חמישי רק כי היא גרה בשדרות והיא פוחדת לעשות סיבוב של שעה וחצי

חיים מור יוסף:  כל הדברים הקטנים עולים הרבה כסף ולא באים פה לידי ביטוי

חיים מור יוסף:  אנחנו מדברים פה על משכורות שזה קל, אנחנו מדברים על הוצאות ישירות, אבל יש המון המון הוצאות עקיפות

חיים מור יוסף:  צריך להחזיק את העסק עדיין צף עד לסבב הבא כי הרי ניפגש פה עוד חודשיים, שלושה או ארבעה

חיים מור יוסף:  אנחנו חיים מסבב לסבב

חיים מור יוסף:  מההתנתקות אני חי את הסבבים האלה כל הזמן

חיים מור יוסף:  אני נמצא קילומטר 200 מהשבעה קילומטרים, הטילים לא עוצרים מעלי, הם נוחתים בדיוק עלי

חיים מור יוסף:  אף אחד לא מגיע אלינו לאזור התעשייה הדרומי, כולם נוטשים

חיים מור יוסף:  לשקם עסק זה מאוד קשה

חיים מור יוסף:  אנחנו דשים פה במספרים, אבל יש חיים מאחורי המספרים

נירה שפק: 	אדוני היושב ראש, אני רוצה להגיד לך תודה שתוך כדי המבצע וגם אחרי היית פנוי לנושא הזה של העוטף

נירה שפק:  גם אמיר ומירי עונים תוך כדי המבצע לכל שאלה

נירה שפק:       בממוצע שעשיתי גם ל"עלות השחר" וגם ל"שומר החומות" ראיתי שמגיעים ל-30% ו-40% - זה משהו שחייבים לבדוק אותו

נירה שפק:  אני מכירה את הקטע של המייצגים שמנפחים כדי לקבל את העבודה שלהם כתוצאה מזה, אבל צריך לראות שלא מתישים את בעלי העסקים

נירה שפק:  נמצא פה אשר שאני בטוחה שאם לא היה לו את הלחץ של העסק, ואני ליוויתי את ארז באופן אישי, הוא יכול היה לנהל מו"מ ולא להתפשר כשהחבל על הצוואר

נירה שפק:  הוא לא היחיד בהקשר הזה

נירה שפק:  אני מבקשת שניכנס לדבר הזה ונקצוב את הזמן

נירה שפק:  אני חושבת שחובה לקצוב את הזמן לערר וגם לזה

נירה שפק:  התשובה היא לא "אם קוצבים לי את הזמן אז אני דוחה את הערעור", אלא "אם קוצבים לי את הזמן צריך לבוא ולהסביר"

נירה שפק:       אני מקבלת הרבה פניות לגבי עובדים יומיים

נירה שפק:  בעלי עסקים יודעים שהם יכולים לדרוש ולקבל עובדים יומיים

נירה שפק:  חבל לפגוע באוכלוסייה הכי חלשה בהקשר הזה

נירה שפק:       	פה בוועדה הזאת עלה נושא הפינוי

נירה שפק:  חייבים דיון על הפינוי

נירה שפק:  שמו כסף, רק שהכסף לא מגיע לתושבים

נירה שפק:  הציגו פה מקרים של תושבים שלא היה מקום בהקצאה והם שילמו מכספם

נירה שפק:  הם מחזיקים חשבוניות כבר מבצע שלישי

נירה שפק:  חייבים לסכם את זה

נירה שפק:       דבר נוסף זה מרכזי החוסן

נירה שפק:  זה לא הרבה, זה מיליון או שניים

נירה שפק:  לא יכול להיות שכל מרכזי החוסן מלאים בפניות, יש עובדים שיכולים לטפל אבל אין תקציב

נירה שפק:  אני מבקשת, אדוני, שתסכם שיתנו במיידי מיליון

משה גפני: 	הגיע הזמן שלחיצת כפתור תפתור את הבעיה

משה גפני:  לא צריך לעבור את כל התהליך הזה כל פעם, הרי אנחנו יודעים את הסבבים שקורים

משה גפני:  אנשים לא צריכים כל הזמן להגיש דרישה, בקשה, טפסים

משה גפני:  צריך לשכלל את המציאות הזאת

משה גפני:  אתה צריך לבוא יום אחד לוועדה ולהגיד: "שכללנו את זה, לא צריך להגיש בקשה אלא אם כן מדובר בנושא חריג"

משה גפני:       אני רוצה לקבל תשובה לגבי הנושא של התאריך העברי, במיוחד בנושאים שקשורים לאולמות ולכל מה שנלווה לעניין הזה

משה גפני:  אשר נעים, אני מבקש שתעדכן אותנו מה קרה עם התביעה שלכם, מתי הגשתם תביעה, מתי קיבלתם

משה גפני:  אני מעריך שהתהליך השתפר לאין ערוך ממה שהיה בפעמים קודמות, אבל אני רוצה לדעת את זה, אני רוצה לראות מול העיניים את העניין

משה גפני:  אני אבקש שלדיון הבא יגיעו גם משרד המשפטים וגם משרד הרווחה כדי לסיים את העניין הזה

משה גפני:  חיים אידלמן, משרד הביטחון, בקשה

חיים ילין: האוצר הקציב לנו 10 מיליון שקל לטובת שדרות, לנושא רענון

משה גפני: 	מרכזי חוסן זה אתם?     

חיים ילין: גם מרכזי חוסן

משה גפני: אני מבקש להוסיף שני מיליון שקל למרכזי החוסן

משה גפני:  מרכזי החוסן מלאים

חיים ילין: 	יש 5

חיים ילין: 3 מיליון שקל מוכנים להעברה במיידי

משה גפני: אז תעבירו

חיים ילין: 	בגלל שלא היה חוק תקציב זה לא היה

ינון אזולאי: זה התקציב השוטף

ינון אזולאי:  אנחנו מדברים על מקרי חירום, שזה עוד שני מיליון

חיים ילין: רעננו במסגרת ה-10 מיליון שקל תושבים, כאשר הגדרת המדיניות של צה"ל ופיקוד העורף הייתה לשכונות מערביות בשדרות

חיים ילין:  מי שהחליט מי יוצא בפועל זו העירייה עצמה

חיים ילין:  אל מול כל המרחב היה לנו 30

חיים ילין: 6 מיליון שקל, ושדרות קיבלו העדפה מסוימת

ינון אזולאי: האם בכל המקומות הרשות החליטה מי ייצא להתרעננות?     

חיים ילין: נכון

משה גפני: אני מבקש, מר אידלמן, שתדבר עם אגף התקציבים לגבי תוספת של שני מיליון שקל למרכזי החוסן

משה גפני:  אני רוצה שתבוא עם תכנית ותגיד איך אנחנו מרעננים, איך אנחנו פועלים לא רק בנושא של העסקים שעל זה דיברנו כל הדיון הזה, גם בנושא של משפחות שיש להן ילדים או בלי ילדים ורוצות להתרענן

משה גפני:  אני רוצה לדעת אם יש תכנית מסודרת בעניין הזה

משה גפני:  אני מבקש את זה לישיבה הבאה

נירה שפק: אני יודעת מראש רח"ל שהוא תקצב את הישובים שאמורים להתפנות ב-70%, לא ב-100%

חיים ילין: ב-75%

ינון אזולאי: מי שילם את ה-25% הנוספים?     

חיים ילין: המועצות

ינון אזולאי: למה?     

חיים ילין: כי זה מה שהאוצר הקציב לנו

ינון אזולאי: לא מספיק שיש לישוב, לעירייה, למועצה עוד הוצאות בזמן הזה, עוד אומרים להם: את ה-25% של ההתרעננות תתקצבו

נירה שפק: אני מעדיפה שהמועצה תשתמש בכסף הזה לטפל בהם אחרי, לעשות להם הפגות, לאחד את היישובים, להחזיר להם את החוסן, לא לממן משהו שהמדינה עשתה

משה גפני: אנחנו נעשה על זה דיון, נראה איך עושים את זה

משה גפני:  אמיר, בבקשה

מירב כהן: יש דברים שנתייחס אליהם מהפעם הקודמת כמו שביקשתם, שזה אולמות האירועים לגבי התאריך העברי

מירב כהן:  לגבי היום הנוסף בעוטף, ההתאוששות, נדבר על זה, נבדוק את הנושא וניתן תשובה

מירב כהן:  לגבי שכר יומי נבדוק את התחשיבים וניתן תשובה

מירב כהן:  לגבי עובדי משק בית נבדוק אם יש פתרון

ינון אזולאי: תראה גם אם משפחתונים קיבלו, כי הם באותם קריטריונים

מירב כהן: בסדר

מירב כהן:  עלה כאן הנושא של אזור התעשייה הדרומי

מירב כהן:  נדמה לי שכבר ב"צוק איתן" או אפילו לפני הכנסנו את אזור תעשייה דרומי להיות חלק מהאפס עד שבע

מירב כהן:  בתקנות הוראות השעה של אפס עד שבע אזור התעשייה הדרומי נמצא בפנים

אבי בן חמו: הוא לא נמצא

מירב כהן: ברשימה של אפס עד שבע היישוב השלישי הוא אזור תעשייה דרומי והוא מוגדר כיישוב ספר שזכאי גם למסלול אדום וגם למסלול מחזורים

מירב כהן:  ככה הוא היה בכל המבצעים מ"צוק איתן"

מירב כהן:       העניין של המקדמה לגבי 45 יום עלה כאן

מירב כהן:  החקיקה נותנת מקדמה של 45 יום אם התיק התעכב

מירב כהן:  אני חייב להגיד ש-90% מהתיקים שמוגשים במסלול מחזורים משולמים אוטומטית תוך שלושה ימים

מירב כהן:  התיקים שעלו לתכנית העבודה, שאלה תיקים שאנחנו לא מעלים סתם כי המערכת יודעת לזהות איפה יכולות להיות בעיות, רק לגביהם יש את המקדמה של 45 ימים

מירב כהן:  אני חושב שבמקרים שהתיק עלה לתכנית העבודה, ואני אשב על זה עם מירי וערן, אפשר להקדים את המקדמה הזאת להרבה יותר מהר מ-45 ימים

נירה שפק: אמיר, לא הכנסת את אזור התעשייה מבקיעים שהוא גם מעבר לשבע

נירה שפק:  אזור תעשייה מבקיעים שהוא צמוד אזור התעשייה אשקלון לא בפנים, אני מבקשת להוסיף אותו

מירב כהן: נבדוק את הנושא הזה

קריאה: אפשר גם לשאול לגבי עצמאים ופרילנסרים

קריאה:  אמרת שזה ייבדק

מירב כהן: נכון

מירב כהן:  כרגע השכר לעצמאי זה רק אם הוא במוסד חינוך

משה גפני: תם ולא נשלם, כיוון שנידרש לאשר את התקנות

משה גפני:  באישור של התקנות נבקש גם את צו ההרחבה, גם את הנושא הזה של ועדות הערר של משרד המשפטים וגם את התשובות הנוספות לשאלות שעלו כאן בדיון

משה גפני:  אני מודה לכולם על הדיון שהתקיים כאן, נמשיך אותו בעזרת השם

משה גפני:  תודה רבה